Jäin rõdule seisma ja vaatama, et mis edasi saama hakkab. Ja nagu maagia, kamp sättis end mõne minutiga - mingisse teise autosse ja sõitis pisut laiu kaari võttes minema. Helistasin tagasi ja ütlesin, et unustage see jutt punase auto kohta ja andsin suuna, et kuhu kamp sõitis, aga dispetšer ei tundunud kuigi õnnelik olevat, kuigi ma seletasin, et purjus ja vandaalitsevad. Ju jätsin hüsteerilise tädi mulje, kes kõigest kell 2.30 öösel laste süütut nalja (no mis see väike purjus lõugamine,  teiste autode sireenide töölepanemine ja autoga sõitmine ikka on suisel juunikuul…?) Kass ja teised, keda ma tean, kes ka ikka vahepeal purjus kampadele politseid kutsuvad, on samasugust anomaaliat täheldanud - just siis, kui sa politsei kutsud, pakivad idioodid pillid kotti ja lahkuvad ning sinust jääb mulje kui tüngakõne tegijast.